Finansies – Week 3 – Word and Life
HomeFinansies – Week 3
Spr 11:24-25 Daar is mense wat vrylik uitdeel en tog steeds meer het, daar is ander wat suinig is en tog arm word. Wie 'n ander voorspoed gun, sal self oorvloed hê. Wie die dors van ander les, sal self genoeg kry as hy dors is.
Pre 6:9 Wat die mens het, is beter as wat hy begeer. Ook hier kom dit tot niks. Dit is 'n gejaag na wind.
Spr 18:11(Boodskap) Ryk mense dink dat geld alles is, dat dit hulle teen gevare sal beskerm. Wie so dink, leef in 'n gekkeparadys
Hand 20:35 Deur my voorbeeld het ek in elke opsig vir julle gewys dat ons hard moet werk sodat ons die armes kan help. Onthou die woorde van die Here Jesus. Hy het self gesê: Om te gee, maak 'n mens gelukkiger as om te ontvang."
Bespreking: Die lewe is meer as geld en dit wat geld kan koop.
Ons versadigingsdrumpel is so hoog vandag. Dit vra so baie om ons gelukkig en tevrede te hou. Niks maak ons meer gelukkig nie. Geluk hou ook net 'n kort rukkie. Ons kyk na ons kinders en sien hoe vining hulle klaar speel met nuut gekoopte speelgoed. Ons speelgoed word al hoe meer, al hoe groter en al hoe duurder. Ons gaar op en koop gereeld nog, maar kry nie genoeg nie. Niks maak die mens so eensaam as wanneer sy eie belange sy enigste belange word. 'n Tevrede mens is nooit arm nie en 'n ontevrede mens nooit ryk nie. Spurgeon het gesê: "It's not how much we have, but how much we enjoy that makes happiness." Die Bybel vra ons om tevrede te wees met wat ons besit. Ons moet ons tevredenheid in Christus se algoenoegsaamheid vind. Geluk word nie gevind in besittings nie, maar in verhoudings. Goeie verhoudings bring geluk. 'n 50 jaar studie van die universiteit van Columbia in die VSA het bepaal dat jy net so gelukkig is, as die diep en gelukkige verhoudings waarbinne jy jou bevind. Geld kan nie ware en gelukkige verhoudings koop nie.